Historia ya Asia inaonekana kama historia ya pamoja ya maeneo kadhaa tofauti kama vile: Asia ya Mashariki, Asia ya Kusini na Mashariki ya Kati. Kwa jumla maeneo ya pembeni ya Asia, yaani Mesopotamia, India, na Uchina, yaliyozunguka mabonde yenye maji na rutuba, kwa sababu udongo wa hapo ulikuwa na uwezo wa kuzaa mazao mengi, yalikuwa asili ya maendeleo na baadhi ya dini za mwanzo kabisa ulimwenguni. Kila moja ya maeneo hayo matatu yaliendeleza ustaarabu kwa kuendeleza maendeleo ya zamani, huko likishirikiana na kufanana na mengine mawili kwa namna nyingi na kwa kufaidika na uwezekano wa kubadilishana teknolojia na ujuzi kama hisabati na gurudumu. Mambo mengine kama yale ya uandishi yanaweza kuendelezwa na kila eneo peke yake. Miji, majimbo na falme vilikuzwa katika maeneo hayo. Kanda ya mbuga iliyopo katikati ya bara la Asia ilikuwa inakaliwa kwa muda mrefu na wahamaji, na kutoka huko wangeweza kufikia maeneo yote ya bara. Sehemu ya kaskazini ya bara hilo, yaani sehemu kubwa ya Siberia pia haikuweza kupatikana kwa wahamaji wa mbuga kutokana na misitu minene na tundra. Maeneo hayo katika Siberia yalikuwa na watu wachache sana. Maeneo ya katikati na pembeni yalitengwa na milima na jangwa.